کۆشکی شین

**کۆشکی شین** یان چیۆنگ وا دا (بە ئینگلیزی Blue House) پارکێکی گشتییە کە پێشتر لە ساڵی ١٩٤٨ تا ٢٠٢٢ وەک نووسینگەی جێبەجێکردن و شوێنی نیشتەجێبوونی فەرمی سەرۆکی کۆریای باشوور بەکار هاتووە، کۆشکەکە دەکەوێتە ناوچەی جۆنگنۆ لە پایتەختی کۆریای باشوور سیئۆل.

لە ڕاستیدا شوێنەکە کۆمەڵگەیەکە لە چەندین بینا پێک هاتووە، کە تا ڕادەیەکی زۆر بە شێوازی تەلارسازی نەریتی کۆری دروستکراوە لەگەڵ هەندێک توخم و ئاسانکاری تەلارسازی مۆدێرن.

چیۆنگ وا دا لەسەر شوێنی باخچەی شاهانەی شانشینی جۆسۆن (١٣٩٢-١٩١٠) دروستکراوە. لە کاتێکدا کە کۆشکی شین وەک فەرمانگەیەکی جێبەجێکردن بەکار دەهات، یەکێک بوو لە پارێزراوترین شوێنی نیشتەجێبوونی فەرمی لە ئاسیا.

لەگەڵ دەستبەکاربوونی سەرۆک یوون سووک یوول لە مانگی ئایاری ٢٠٢٢، چیتر کۆشکەکە وەک شوێنی نیشتەجێبوونی فەرمی سەرۆک نەما و بە تەواوی گۆڕدرا بۆ پارکێکی گشتی.

## مێژوو
سەرەتای ئەو مێژووەی کە کۆشکی شینی تێیدا هەڵکەوتووە دەگەڕێتەوە بۆ سەردەمی شانشینی گۆریۆ هەروەها وەک شوێنێکی بەناوبانگ ناوزەد کراوە.

بەو پێیەی پاشا سوکجۆنگ کە پاشای ئەو کاتە بوو، نامکیونگی لە سیئۆلی ئێستا دامەزراند و کۆشکێکی دروست کرد، کە ئەکادیمیای مۆدێرن مەزەندەی ئەوە دەکەن کە ئەو شوێنە کۆشکی شین (چیۆنگ وا دا)ی ئێستا دەکات.

## ئێستا
لە ٢٠ی ئازاری ٢٠٢٢، ییوون سووک یوول، سەرۆکی هەڵبژێردراوی کۆریای باشوور ڕایگەیاند کە لە ١٠ی ئایار لە بینای وەزارەتی بەرگری نیشتمانی لە ناوچەی یۆنگسان لە سیئۆل دەستبەکار دەبێت، هەروەها کۆشکی شین وەک پارکێک بەڕووی خەڵکدا دەکاتەوە.  لە مانگی ئایاری ساڵی ٢٠٢٢، بەپێی فەرمانی یۆن سوک یۆل دوای دەستبەکاربوونی، کۆشکەکە بە فەرمی گۆڕدرا بۆ پارکێکی گشتی و بۆ یەکەمجار لە مێژووی ٧٤ ساڵەی خۆیدا بەڕووی سەردانی گشتیدا کرایەوە، تاوەکو ٣٩ هەزار سەردانکەر ڕێگەیان پێدرا رۆژانە سەردانی بکەن، سەردانکەران دەتوانن بینەێی نمایشە کولتوورییەکان و گەشتەکان و تەنانەت ڕێڕەوەکانی گەشتکردن بن کە دەچنە شاخی بوگاک کە پاشخانی دیمەنی چیۆنگوادایە.

حکومەتی کۆریای باشوور ٣٦ ملیار وۆن (نزیکەی ٢٩.٥ ملیۆن دۆلار)ی لە پارەی یەدەگی حکومەت تەرخانکرد بۆ مەبەستی گواستنەوەی فەرمانگەکە.

هەرچەندە ئەم هەنگاوەی گواستنەوەی نووسینگەی سەرۆکایەتی و وەزارەتی بەرگری لە کاتێکدا ڕەخنەی لێگیرا و وترا کە تێچوون کاریگەری  لەسەر ئاسایشی نیشتمانی هەبووە، و ئەوانی دیکە نیگەرانن لە پرسەکانی وەک زیادبوونی چالاکیی ئەتۆمی لە کۆریای باکوور و بوژانەوەی ئابووری دوای پەتای کۆرۆنا. لە کاتێکدا لە ڕاپرسییەکی ئەم دواییەدا دەرکەوتووە کە ٥٨%ی خەڵک دژی ئەم هەنگاوە بوون.

## دیمەنەکانی کۆشکی شین

پەڕگە:Korea-Seoul-Blue_House_(Cheongwadae)_Reception_Center_0690-07.JPG|یەکێک لە بیناکانی سەنتەری پێشوازی چیۆنگوادا
پەڕگە:Korea-Seoul_Blue_House_(Cheongwadae)_Reception_Center_0693-07.JPG|بینایەکی تر لە سەنتەری پێشوازی
پەڕگە:Korea-Seoul-Cheongwadae-Blue.House-Bukhansan-02.jpg|نزیک دەرگای چوونە ژوورەوەی گۆڕەپانی کۆشکی شین
پەڕگە:Korea-Seoul-Cheong.Wa.Dae-Street-02.jpg|مۆنۆمێنتێک لەسەر ڕێگای بەردەم کۆشکی شین
پەڕگە:Seoul_Gyeongbokgung_Blue_House_Bukhansan.jpg|دیمەنی گیۆنگبۆکگۆنگ و کۆشکی شین لە دامێنی بوگاکسان
پەڕگە:Korea-Seoul-Cheongwadae-Blue.House-Bukhansan-01.jpg|دیمەنی ئاسمانی کۆشکی شین
پەڕگە:Korea-Seoul-Blue_House_(Cheongwadae)_Fountain_0698-07.JPG|نافورە لەبەردەم کۆشکی شین
پەڕگە:Korea-Seoul-Blue_House_(Cheongwadae)_Bridge_0686-07.JPG|پردێک کە ناوچەی باخچە بە سەنتەری پێشوازی دەبەستێتەوە
پەڕگە:Korea_BlueHouse.jpg|دیمەنێک لە باڵکۆنی سەنتەری میوانانەوە
پەڕگە:George_W._Bush_and_Kim_Dae-Jung.jpg|سەرۆک جۆرج بوش لە کۆشکی شین لە شوباتی ٢٠٠٢
پەڕگە:Obama_and_Lee_Myung-bak.jpg|سەرۆک باراک ئۆباما و لی میونگ-باک لە ناو کۆشکی شین لە ٢٠١٠
پەڕگە:President_Trump_in_South_Korea_(48170578767).jpg|سەرۆک دۆناڵد ترەمپ و موون جای-ئین لەناو کۆشکی شین لە مانگی حوزەیرانی ٢٠١٩


## لۆگۆکان
لۆگۆی کۆشکی شین بۆ یەکەمجار لە ساڵی ١٩٩٥ لە سەردەمی ئیدارەی کیم یۆنگ سام دەرچووە و لۆگۆکە لە ساڵی ٢٠٠٥ لە سەردەمی ئیدارەی ڕۆه موو هیون دەستکاری کراوە. لە ساڵی ٢٠٠٨ لەگەڵ دەستبەکاربوونی لی میونگ باک، لۆگۆیەکی نوێ بڵاوکرایەوە. لە ساڵی ٢٠١٣ لەگەڵ دەستپێکردنی حکومەتەکەی پارک گێن های لۆگۆیەکی نوێ بڵاوکرایەوە، و تا کۆتایی حکومەتی مون جای ئین لە ساڵی ٢٠٢٢ بەکارهێنرا.
پەڕگە:Cheongwadae_Logo_(1995-2005).svg|١٩٩٥-٢٠٠٥
پەڕگە:Cheongwadae_Logo_(2005-2008).svg|٢٠٠٥-٢٠٠٨
پەڕگە:Cheongwadae_Logo_(2008-2013).svg|٢٠٠٨-٢٠١٣
پەڕگە:Cheongwadae_Logo_(2013-2022).svg|٢٠١٣-٢٠٢٢


## بەستەری دەرەکی
نووسینگەی سەرۆک

## سەرچاوە